EkBass/fiwiki-20250220-pages-articles huggingface dataset:
Framasil Cucine Pineto

Framasil Cucine Pineto on italialainen lentopalloseura. Joukkue pelasi kaudella 2021–2022 Italian A3-liigassa. == Saavutukset == * A2-liigan Cup- hopea 2007 == Kotihalli == Framasil Cucine Pineto pelaa kotiottelunsa kolmentuhannen istumapaikan Pala Mercatone Uno -hallissa. == Historia == Framasil Cucine Pineto selvisi A2-liigan finaaleihin, joissa se ei kuitenkaan pystynyt voittamaan kultaa. Seuran ensimmäinen esiintyminen A2-liigassa oli kaudella 1986, joka jäi lopulta vain kauden mittaiseksi. Paluun sarjaan seura teki kaudella 2005. Seuran toistaiseksi kovin saavutus on A1-liigan paikka kaudeksi 2008–2009. Se sai paikan kaudeksi 2008–2009 Sparklin Milanolta, joka luovutti paikkansa A1-liigassa. == Muuta == Framasil Cucine Pineton joukkueessa pelasi kaudella 2008–2009 suomalainen yleispelaaja Matti Hietanen, joka solmi joukkueen kanssa yksivuotisen sopimuksen. Osittain suomalainen Eerik Jago pelasi myös joukkueessa yhdessä Hietasen kanssa kaudella 2008–2009. == Lähteet == Luokka: Italialaiset lentopalloseurat Luokka:Teramon maakunta
Sotíris Kaïáfas

Sotíris Kaïáfas (, s. 17. joulukuuta 1949 Mia Miliá, Kypros) on entinen kyproslainen jalkapalloilija, joka edusti koko uransa ajan AC Omoniaa. Hän sai vuonna 1976 Euroopan Kultainen kenkä -palkinnon. Hän kuului aikoinaan myös Kyproksen jalkapallomaajoukkueeseen, jossa hän viimeisteli kaksi maalia 18. ottelussa. Seurassaan hän pelasi 388 ottelua ja teki niissä peräti 261 maalia. Hänellä on veli, Kóstas Kaïáfas, joka on myös jalkapalloilija. == Saavutukset == * Kyproksen liigan voitto kausilla 1971-72, 1973-74, 1975-76, 1976-77, 1978-79, 1980-81, 1981-82, 1982-83 sekä 1983-84. * Kyproksen Cupin voitto kausilla 1971-72, 1973-74, 1979-80, 1980-81, 1981-82 ja 1982-83. * Euroopan Kultainen kenkä -palkinto vuonna 1976. Luokka:Elävät henkilöt Luokka:Kyproslaiset jalkapalloilijat Luokka:Vuonna 1949 syntyneet
Nikólas Georgíou

Nikólas Georgíou (, s. 24. helmikuuta 1976 Famagusta, Kypros) on entinen kyproslainen jalkapalloilija, joka pelasi urallaan puolustajana. Hän kuului ennen AC Omoniaa AEK Larnacaan. Georgíou lopetti uransa AC Omoniassa vuonna 2008 ja viimeisteli seurassaan 13 maalia 229. ottelussa. AEK Larnacassa hän pelasi 47 ottelua ja sai tehtyä yhdeksän maalia. 176 senttimetriä pitkä Georgíou kuului aikanaan myös Kyproksen jalkapallomaajoukkueeseen ja pelasi joukkueessa 15 ottelua maaleitta. == Aiheesta muualla == * Pelaajaprofiili Luokka:Elävät henkilöt Luokka:Kyproslaiset jalkapalloilijat Luokka:Vuonna 1976 syntyneet
Masi Luoma

Martti Kalevi ”Masi” Luoma (s. 1956) on suomalainen haitaristi, pianisti, kosketinsoittaja, säveltäjä, sovittaja, äänittäjä ja musiikkituottaja. Luoma tuli tunnetuksi erityisesti Mikko Alatalon aisaparina 1980-luvulla. Muita Luoman yhtyeitä ovat olleet muun muassa Nolo et Rähjä, Anza Mertaranta All Stars ja Werner Bros, sekä hänen omat yhtyeensä Luojanluomat ja tanssiorkesteri Ajomiehet. Nykyisin hän pyörittää omaa Beeduuri-studiotaan ja käy erilaisilla soittokeikoilla. Luoma on koulutukseltaan valtiotieteen kandidaatti, mutta koulutusta vastaavat työt Tampereen yliopistossa jäivät jo 1980-luvun lopulla. Hänellä on myös kansainvälinen hiihdonopettajan pätevyys.Uutiset Anza Mertaranta Allstars (arkistoitu 11.10.2010) == Yhtyeitä == * Masi Luoma ja Ajomiehet * Masi Luoma ja Luojanluomat * Mikko Alatalon taustayhtye * Topi Sorsakosken taustayhtye * Seppo Tammilehdon taustayhtye * Nolo et Rähjä * Anza Mertaranta All Stars * Werner Bros * Beatline * Martiz * Tiz == Omat albumit == * Masi Luoma & Luojanluomat (1984) == Lähteet == == Aiheesta muualla == * Masi Luoma Anza Mertaranta All Starsin sivuilla * Beeduuri Oy:n sivut * Luokka:Suomalaiset kosketinsoittajat Luokka:Suomalaiset pianistit Luokka:Suomalaiset harmonikansoittajat Luokka:Suomalaiset säveltäjät Luokka:Suomalaiset sovittajat Luokka:Suomalaiset musiikkituottajat Luokka:Vuonna 1956 syntyneet Luokka:Elävät henkilöt
The Romance of Helen Trent

The Romance of Helen Trent on yhdysvaltalainen radiosaippuaooppera, jota lähetettiin 30. lokakuuta 1933 ja 24. kesäkuuta 1960 välisenä aikana CBS -verkon kautta. Sarjaa tehtiin kaikkiaan 7 222 jaksoa. Sarjan loivat Frank ja Anne Hummert. Pääosaa esitti vuoteen 1944 asti Virginia Clark, jonka jälkeen roolin sai Julie Stevens. Sarja on päässyt Radio Hall of Fameen. ==Lähteet== ==Aiheesta muualla== *otrcat.com: Romance of Helen Trent Luokka:Yhdysvaltalaiset radiokuunnelmat Luokka:Radio Hall of Fame
Kristoffer I

thumb|Kristoffer I (maalaus 1500-luvulta Riben tuomiokirkossa). Kristofer Iesimerkiksi: Facta 2001, WSOY 1985, 9. osa, palsta 169 tai Kristoffer I (; 1219 – 29. toukokuuta 1259) oli Tanskan kuningas vuosina 1252–1259. Hän oli Valdemar II Sejrin poika ja Portugalin Berengárian poika. Abel ja Eerik IV Plovpenning olivat hänen veljiään. Kristofferin valtakausi oli hyvin levotonta. Kristofferia edelsi kuninkaana hänen veljensä Abel, ja seuraajaksi tuli hänen poikansa Eerik Klipping. Kristoffer kuoli mahdollisesti myrkytettynä. == Perhe == Kristoffer I oli naimisissa Margaret Sambirian kanssa. Heidän lapsensa olivat Matilda, Margaret ja tuleva kuningas Eerik. == Lähteet == Luokka:Tanskan kuninkaat Luokka:Vuonna 1219 syntyneet Luokka:Vuonna 1259 kuolleet
Megaron

Megaron (, ”suuri huone”) oli antiikin Kreikassa talon pääosa, suuri suorakulmainen huone, johon liittyi eteishuone. Megaroniin astuttiin keskellä kapeaa sivua olevan kulkuaukon kautta. Megaroneiksi nimitetään myös mykeneläisen ja arkaaisen ajan palatseja ja temppeleitä, jotka olivat kolmeen osaan jaettuja muodoltaan pitkänomaisia rakennuksia. Tunnettuja megaroneja oli Mykenessä, Pyloksessa ja Tirynsissa. Niitä rakennettiin mykeneläisenä aikana myös varhaisempiin minolaisen ajan palatseihin, kuten Knossokseen. Kuva:Haus ohne Vorhalle Megaron Cella.svg|Talo ilman eteishuonetta (Megaron Cella) Kuva:Megaron_mit_Vorhalle.svg|Megaron eteishuoneen kanssa Kuva:Megaron mit Saulen Antentempel.svg|Megaron pylväiden kanssa (antatemppeli) == Lähteet == * Luokka:Antiikin Kreikan arkkitehtuuri Luokka:Arkkitehtuurin käsitteet Luokka:Mykeneläinen kulttuuri Luokka:Tilat
Eero Maijala

Eero Antero Maijala (26. elokuuta 1938 Ylihärmä – 7. kesäkuuta 1969 Lahti) oli suomalainen näyttelijä. Maijala kävi keskikoulun ja opiskeli Teatterikoulussa 1958–61. Hän työskenteli Porin teatterissa 1961–1965 ja siirtyi sitten Tampereen teatteriin. Vuonna 1967 Maijala siirtyi Lahden kaupunginteatteriin, jossa työskenteli tapaturmaiseen kuolemaansa saakka. Helsingin Sanomat 1.4.1967 s.16. Eero Maijala näytteli kuudessa kotimaisessa elokuvassa. Hän oli kuollessaan 30-vuotias. ==Filmografia== *Vatsa sisään, rinta ulos! (1959) *Skandaali tyttökoulussa (1960) *Komisario Palmun erehdys (1960) *Kaks' tavallista Lahtista (1960) *Nuoruus vauhdissa (1961) *Minkkiturkki (1961) ==Lähteet== * Luokka:Suomalaiset näyttelijät Luokka:Vuonna 1938 syntyneet Luokka:Vuonna 1969 kuolleet
Preston Bailey

Preston Bailey (s. 25. heinäkuuta 2000) on yhdysvaltalainen lapsinäyttelijä. Hän on esiintynyt muun muassa televisiosarjassa Dexter sekä elokuvissa Amusement (2008) ja The Crazies (2010). Näyttelijä Brennan Bailey on Prestonin isoveli. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
Brennan Bailey

Brennan Bailey (s. 23. tammikuuta 1997) on yhdysvaltalainen näyttelijä. Hän on esiintynyt muiden muassa elokuvissa The Path of Evil (2005) ja Amusement (2008) sekä useissa mainoksissa. Brennan Bailey on näyttelijä Preston Baileyn isoveli. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
AZS Olsztyn

AZS UWM Olsztyn on puolalainen lentopalloon keskittyvä huippujoukkue. Sen kotipaikkana toimii Pohjois-Puolassa sijaitseva Olsztynin kaupunki. AZS UWM Olsztyn pelaa tällä hetkellä maan korkeimmalla sarjatasolla, Puolan lentopalloliigassa, jossa se on hallitseva pronssimitalisti. Joukkue on voittanut Puolan mestaruuden peräti viisi kertaa, sekä ollut historian aikana mitaleilla peräti kaksikymmentäyhdeksän kertaa. == Saavutukset == === Puolan liigassa === * 5 kertaa mestaruus 1973, 1976, 1978, 1991, 1992 * 8 kertaa hopeaa 1972, 1974, 1977, 1980, 1989, 1993, 2004, 2005 * 7 kertaa pronssia 1971, 1975, 1982, 1983, 1985, 1990, 2006, 2007 === Puolan Cupissa === * 7 kertaa mestaruus 1970, 1971, 1972, 1982, 1989, 1991, 1992 === TTC-Cupissa === * Kerran hopeaa 1978 * Kerran pronssia 1973 == Historia == AZS Olsztynin seuran perustivat yliopisto-opiskelijat vuonna 1950 jolloin joukkue pelasi yliopistosarjaa. Hiljalleen seura nousi yhdeksi Puolan suurimmista seuroista ja sen lentopallotoiminta alkoi kukoistaa. Nykyisin AZS Olsztyn on yksi Puolan lentopalloliigan menestyksekkäimmistä joukkueista kautta historian. Seuran kasvatteja ovat muun muassa MM-hopeaa urallaan voittaneet Paweł Zagumny, Wojciech Grzyb ja Grzegorz Szymański. == Joukkue == === Kaudella 2013-2014 === No Pelaaja Syntymäaika Pituus Pelipaikka 1 19-03-1977 190 cm Passarit 2 14-05-1991 197 cm Hakkuri 3 03-06-1988 182 cm Libero 4 30-05-1992 187 cm Libero 5 13-12-1995 201 cm Hakkuri 6 08-05-1986 198 cm Yleispelaajat 7 10-06-1990 197 cm Keskitorjujat 8 18-04-1987 195 cm Yleispelaajat 10 12-07-1978 202 cm Hakkuri 11 12-05-1988 208 cm Keskitorjujat 13 11-07-1994 206 cm Yleispelaajat 14 01-01-1987 196 cm Passarit 15 16-05-1986 198 cm Keskitorjujat 16 16-02-1991 207 cm Keskitorjujat 17 19-02-1990 208 cm Hakkuri 18 09-06-1980 191 cm Yleispelaajat == Muuta == Suomalainen lentopalloilija Olli Kunnari pelaa Olsztynin riveissä kaudella 2008-2009. == Kuuluisimpia pelaajia == * Zbigniew Lubiejewski * Mirosław Rybaczewski * Maciej Tyborowski * Stanisław Iwaniak * Stanisław Zduńczyk * Leszek Urbanowicz * Ireneusz Nalazek * Arkadiusz Wiśniewski * Witold Roman * Mariusz Sordyl * Mariusz Szyszko * Donald Suxho * Łukasz Kadziewicz * Piotr Gruszka * Mark Siebeck * Michał Bąkiewicz * Paweł Papke * Richard Lambourne * Sinan Cem Tanık * Björn Andrae * Wojciech Grzyb * Paweł Zagumny * Grzegorz Szymański * Olli Kunnari Luokka:Puolalaiset lentopalloseurat Luokka:Olsztyn
Jacquemart de Hesdin

Jacquemart de Hesdin (n. 1355 – n. 1414) oli ranskalainen taidemaalari ja kuvittaja. Hän työskenteli Berryn herttua Juhanan palveluksessa. De Hesdin syntyi ilmeisesti Hesdinissä pohjoisessa Ranskassa. Eräs hänen kuvittamansa teos on pitkään Brysselissä pidetty Très belles heures. Luokka:Ranskalaiset taidemaalarit Luokka:Keskiajan taiteilijat Luokka:Miniatyyrimaalarit
DoubleClick

DoubleClick on yhdysvaltalainen internet-mainoksia välittävä yritys. DoubleClickin pääkonttori sijaitsee New Yorkissa, ja sillä on pienempiä konttoreita eri puolilla maailmaa, esimerkiksi Hongkongissa, Irlannissa, Ranskassa ja Australiassa. == Google == Google osti DoubleClickin 3,1 miljardilla dollarilla huhtikuussa 2007. == Lähteet == * Luokka:Yhdysvaltalaiset yritykset
Hämeenlinnan Härmä

Hämeenlinnan Härmä on vuonna 1967 perustettu hämeenlinnalainen jalkapalloseura. Härmän lajivalikoimaan kuuluu jalkapallo ja salibandy. Kaudella 2022 jalkapallon naisten edustusjoukkue pelaa Kakkosessa ja miehet Nelosessa. Junioritoiminnan pyörittämistä varten vuonna 2015 perustettiin Härmä jr. Hämeenlinnan Härmän miesten edustusjoukkue oli pakotettu pelaajapulan vuoksi vetäytymään Kolmosesta kaudella 2018. == Lähteet == ==Aiheesta muualla== * Hämeenlinnan Härmän kotisivut Luokka:Hämeenlinnalaiset urheiluseurat Luokka:Suomalaiset jalkapalloseurat Luokka:Vuonna 1967 perustetut urheiluseurat
Raija Roivainen

Raija Roivainen (s. 4. helmikuuta 1938 Kurkijoki) on suomalainen laulajatar ja laulupedagogi. Hän on konsertoinut Suomessa Pentti Koskimiehen kanssa ja lisäksi ulkomailla, muun muassa Yhdysvalloissa ja Britanniassa. Raija Roivainen työskenteli vuosikymmeniä Tampereen konservatorion laulupedagogina ja on kasvattanut joukon suomalaisia laulutaiteilijoita, kuten Pentti Hietasen. Roivaiselle myönnettiin valtion taiteilijaeläke 2013. Raija Roivainen on julkaissut vuonna 2004 kirjan Laulamisen sietämätön helppous. Kirja on käännetty myös englanniksi nimellä The Unbearable Ease of Singing. ==Lähteet== ==Aiheesta muualla== *Kotisivut Luokka:Suomalaiset laulajat Luokka:Vuonna 1938 syntyneet Luokka:Elävät henkilöt
Nokian Palloseura

Nokian Palloseura (NoPS) on nokialainen vuonna 1968 perustettu jalkapallo- ja salibandyseura. Jalkapallossa edustusjoukkue pelaa miesten Kolmosta. Lisensoiduilla pelaajilla mitattuna (339) NoPS on Tampereen piirin kahdeksanneksi suurin jalkapalloseura. NoPSilla on joukkueet liki kaikissa ikäluokissa jalkapallossa. Vuonna 2023 NoPSin A-juniorit nousivat ensimmäisenä nokialaisena jalkapallojoukkueena pääsarjaan. Joukkue pelaa P20 SM-sarjassa myös kaudella 2024. Nokian Palloseuralla on myös talvisin futsal-toimintaa. Kaudella 2008 NoPSin B-pojat saavuttivat SM-hopeaa epävirallisessa SM- turnauksessa Loimaalla. Nokian Palloseuran lajeja on vuosien varrella ollut monia muitakin kuin jalkapallo ja salibandy. Seuran aloittaessa toimintansa lajeina olivat jääkiekko ja jalkapallo. Muita seuran lajeja ovat olleet pöytätennis, squash ja koripallo. Seuran paras kilpailullinen menestys on saavutettu koripallossa, mikä oli seuran lajina vuosina 1976–1993. Vuonna 1993 koripallotoiminta siirrettiin Korinokian alaisuuteen, mikä taas myöhemmin yhdessä Kisanokian kanssa muodosti nykyisin miesten Korisliigassa pelaavan BC Nokian. == Jalkapallo kaudesta kauteen== 2001 Taso 5 Nelonen North Section Tampereen alue (SPL Tampere) 1. Nousi 2002 Taso 4 Kolmonen Tampereen alue (SPL Tampere) 6. 2003 Taso 4 Kolmonen Tampereen alue (SPL Tampere) 9. 2004 Taso 4 Kolmonen Tampereen alue (SPL Tampere) 11. Putosi 2005 Taso 5 Nelonen North Section Tampereen alue (SPL Tampere) 4. 2006 Taso 5 Nelonen North Section Tampereen alue (SPL Tampere) 1. Nousi 2007 Taso 4 Kolmonen Tampereen alue (SPL Tampere) 5. 2008 Taso 4 Kolmonen Tampereen alue (SPL Tampere) 2. 2009 Taso 4 Kolmonen Tampereen alue (SPL Tampere) 5. 2010 Taso 4 Kolmonen Tampereen alue (SPL Tampere) *7 kautta Kolmosessa *3 kautta Nelosessa == Lähteet == == Aiheesta muualla == *Virallinen sivusto Luokka:Suomalaiset jalkapalloseurat Luokka:Suomalaiset salibandyseurat Luokka:Nokialaiset urheiluseurat Luokka:Vuonna 1968 perustetut urheiluseurat
Aura (juusto)

Aura (puhekielessä usein aurajuusto) on Valion valmistama vähintään neljä viikkoa kypsytetty murukoloinen sinihomejuusto. Aura on hapan ja voimakasarominen. Auran valmistus aloitettiin vuonna 1935 Turussa. Sen valmistus on myöhemmin siirretty Äänekoskelle. Juusto on saanut nimensä Turun halki virtaavasta Aurajoesta, ja sen logossa on Turun tuomiokirkon kuva. Juustoa myydään vahakuoreen pakattuna, uudelleensuljettavassa rasiassa, tinapaperiin käärittyinä sektoripaloina ja pieninä muruina, joita valmistaja suosittelee käytettäväksi esimerkiksi pizzoihin, laatikkoruokiin, salaatteihin ja keittoihin.Valion tuotteet: Valio Aura Aurasta valmistetaan myös kaksi kertaa pidempään kypsytettyä Aura Gold -versiota. Aura nousi vuonna 2015 Suomen arvostetuimmaksi juustobrändiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. Toiseksi ja kolmanneksi tulivat saman yrityksen Oltermanni ja Koskenlaskija.Suomalaiset arvostavat sinihomejuustoa - Aura raivasi tiensä kärkeen, Markkinointi & Mainonta 28.10.2015. Viitattu 2.5.2017. ==Lähteet== ==Aiheesta muualla== * Valio Aura Valion verkkopalvelussa Luokka:Suomalaiset juustot Luokka:Sinihomejuustot Luokka:Valion tuotteet Luokka:Suomalaiset elintarvikealan tuotemerkit Luokka:Seulonnan keskeiset artikkelit
Bob Inglis

Robert Durden "Bob" Inglis (s. 11. lokakuuta 1959 Savannah, Georgia, Yhdysvallat) on yhdysvaltalainen republikaanisen puolueen poliitikko. Hän on istunut Yhdysvaltain edustajainhuoneen jäsenenä Etelä-Carolinan neljännestä vaalipiiristä vuosina 1993–1999 ja 2005–2011. Varsinaiselta koulutukseltaan hän on juristi. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1959 syntyneet Luokka:Elävät henkilöt
Agustín Aranzabal

Agustín Aranzabal Alkorta (s. 15. maaliskuuta 1973 Bergara, Guipúzcoan maakunta, Espanja) on espanjalainen entinen jalkapalloilija. Pelipaikaltaan hän oli puolustaja. Aranzabal pelasi kasvattajaseurassaan Real Sociedadissa vuoteen 2004,Jugadores de la historia Real Sociedad. Viitattu 11.7.2008. jonka jälkeen hän siirtyi Real Zaragozaan.Ficha del jugador LFP. Viitattu 11.7.2008. Aranzabal pelasi Espanjan maajoukkueessa 1996 kesäolympialaisissa, 1998 maailmanmestaruuskilpailuissa ja 2000 Euroopan-mestaruuskilpailuissa.Jugadores de la selección Fútbol en la Red. Viitattu 11.7.2008. == Lähteet == Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1973 syntyneet Luokka:Elävät henkilöt
Jalometalli Festival

pienoiskuva|Catamenia esiintymässä Jalometalli Festivalilla vuonna 2008. Jalometalli Festival (koko nimeltään Jalometalli Metal Music Festival) oli Oulussa järjestettävä kaksipäiväinen metalliin keskittynyt musiikkifestivaali. Festivaali järjestettiin ensimmäisen kerran vuonna 2002. Alkuvuosina Jalometalli järjestettiin Kuusisaaressa. Vuodesta 2006 alkaen festivaalialueena toimi Club Teatria ja sen ympäristö. Vuoden 2015 Jalometalli siirtyi vanhan Teatrian purun takia takaisin Kuusisaareen. Jalometalli järjestettiin toistaiseksi viimeisen kerran vuonna 2016. == Lähteet == == Aiheesta muualla == * Festivaalin arkistoidut kotisivut Luokka:Entiset rockfestivaalit Suomessa Luokka:Entiset metallimusiikkitapahtumat Suomessa Luokka:Oulun tapahtumat Luokka:Oulun musiikki
Peter Duesberg

Peter H. Duesberg (s. 2. joulukuuta 1936) on biologi. Hän on tullut tunnetuksi kyseenalaistamalla vakiintuneen käsityksen, jonka mukaan AIDSin aiheuttaja on HI-virus. Kyseistä näennäistieteellisenä pidettyä näkemystä kutsutaan AIDS- denialismiksi. Lukuisat ihmiset ovat sen seurauksena jättäneet ottamatta HIV- lääkkeet ja kuolleet.http://www.aidstruth.org/denialism/denialists/dead_denialistshttp://www.theguardian.com/science/blog/2012/feb/21/death- denial-hiv-aids Duesberg on tutkinut myös syövän syntyä ja aneuploidioita. Keski-Euroopassa syntynyt ja opiskellut Duesberg on Berkeleyssä sijaitsevan Kalifornian yliopiston professori.http://www.dailycal.org/2012/02/22/uc- berkeley-professor-denies-link-between-hiv-and-aids/ Hän on ollut vuodesta 1986 Yhdysvaltain kansallisen tiedeakatemian jäsen. == Lähteet == Luokka:Yhdysvaltalaiset biologit Luokka:Vuonna 1936 syntyneet Luokka:Elävät henkilöt
Juokse Lola!

Juokse Lola! (), videolevityksessä Juokse, Lola, juokse, on Tom Tykwerin ohjaama saksankielinen elokuva, joka sai ensi-iltansa vuonna 1998. ==Tarina== Lolan poikaystävä Manni soittaa Lolalle ja kertoo hukanneensa 100 000 Saksan markkaa rikollisjoukon rahoja. Lolalla on 20 minuuttia aikaa hankkia 100 000 markkaa ennen kello 12:ta – muutoin Manni yrittää ryöstää viereisen ruokakaupan. Elokuva käy läpi kolme tapahtumasarjaa, jotka käynnistyvät samoin mutta etenevät ja päättyvät eri tavoin. ==Rooleissa== ==Aiheesta muualla== * * Soikkeli, Markku: Juokse Lola! Luokka:Vuoden 1998 saksalaiset elokuvat Luokka:Jännityselokuvat Luokka:Tom Tykwerin ohjaamat elokuvat
Mary Higby Schweitzer

Mary Higby Schweitzer on yhdysvaltalainen paleontologi. Hän on löytänyt verisolujen ja pehmeän kudoksen jäänteitä dinosaurusten luista. Schweitzerin löydöistä innostuivat tiedeyhteisön lisäksi nuoren maan kreationistit, jotka väittivät kyseisten jäänteiden säilymisen selvästi osoittavan dinosaurusten eläneen suhteellisen äskettäin. Schweitzer on havainnut että rautapartikkeleilla on osuutta pehmeän kudoksen säilymisessä usean geologisen kauden ajan. ==Lähteet== Luokka:Yhdysvaltalaiset paleontologit Luokka:Syntymävuosi puuttuu Luokka:Elävät henkilöt
Bergara

Bergara () on Gipuzkoan maakunnassa sijaitseva kunta Baskimaan itsehallintoalueella Pohjois-Espanjassa. Bergaran väkiluku on noin 14 800 (2015). == Kuvia == Bergara - Ayuntamiento 1.jpg|Kunnantalo Bergara - San Pedro de Ariznoa 01.jpg|San Pedro Ariznoakoa eliza (Iglesia de San Pedro de Ariznoa) Bergara - Egino Mallea jauregia 2.JPG|Egino Mallea jauregia (Palacio Egino Mallea) Bergara - Irizar jauregia 4.JPG|Irizar jauregia (Palacio Irízar) Bergara - Moiua dorrea 5.JPG| Moiua dorrea (Palacio Moiua) Bergara seminarioa 2005-04-24.JPG|Bergarako Errege Mintegia (Seminario de Nobles de Vergara) Vergara (Guipúzcoa)-Puente sobre el río Deba-2.jpg Bergara 05a.JPG Bergara 15a.JPG == Lähteet == *Andalucía.com: Motril, beautiful coastal town in Granada === Viitteet === == Aiheesta muualla == Luokka:Gipuzkoan kunnat
Franka Potente

Franka Potente (22. heinäkuuta 1974 Münster, Nordrhein-Westfalen, Saksa) on saksalainen elokuvanäyttelijä. Näyttelijänuransa hän aloitti komediassa Nach Fünf im Urwald (1995) ja sai tunnustusta nimiroolista elokuvassa Juokse Lola! (1998). Työskenneltyään puoli vuosikymmentä Saksassa hän osallistui myös Hollywood-elokuviin kuten Blow (2001) ja Medusan verkko (2002). == Valikoitu filmografia == === Elokuvat === Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomioitavaa 1995 Nach Fünf im Urwald Nach Fünf im Urwald Anna Bavarian Film Award – paras nuori näyttelijätär 1997 Coming In Coming In Nina televisioelokuva 1998 Opernball Opernball Gabrielle Becker televisioelokuva Bavarian TV Award – paras näyttelijätär 1998 Juokse Lola! Run Lola Run Lola Bambi Award – paras näyttelijätär 1998 Bin ich schön? Bin ich schön? Linda 2000 Anatomia Anatomie Paula Henning 2000 Der Krieger und die Kaiserin Der Krieger und die Kaiserin Simone ”Sissi” Schmidt 2001 Blow Blow Barbara Buckley 2002 Medusan verkko The Bourne Identity Marie Helena Kreutz 2002 Kuuma nuoruus All I Want Jane 2003 Anatomia 2 Anatomie 2 Paula Henning 2003 I Love Your Work I Love Your Work Mia 2003 Blueprint Blueprint Iris/Siri Sellin 2004 Medusan isku The Bourne Supremacy Marie Helena Kreutz 2004 Creep Creep Kate 2005 The Elementary Particles Elementarteilchen Annabelle 2007 Romulus Romulus, My Father Christina 2007 Eichmann – kuoleman allekirjoittaja Eichmann Vera Less 2008 Che Che Tamara Bunke 2008 Silta Die Brücke Elfie Bauer uudelleenfilmatisointi vuoden 1959 elokuvasta 2010 Shanghai Shanghai Leni 2010 Valerie Valerie Valerie 2016 Kirottu 2 The Conjuring 2 Anita Gregory === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2006 Shield – lain varjolla The Shield Diro Kesakhian 2009 House House M.D Lydia ”Broken” == Lähteet == Luokka:Saksalaiset näyttelijät Luokka:Vuonna 1974 syntyneet Luokka:Elävät henkilöt
Patricio Arabolaza

Patricio Arabolaza Aramburu eli Patricio (17. maaliskuuta 1893 Irun – 12. maaliskuuta 1935 Irun) oli espanjalainen jalkapalloilija. Patricio aloitti pelaamisen vuonna 1909 Racing de Irúnissa ja siirtyi vuonna 1915 Real Unióniin, joka syntyi Racingin yhdistyttyä toisen paikallisseuran Sportingin kanssa. Real Uniónissa hän pelasi lopettamiseensa asti vuoteen 1923.Jugadores de la selección Fútbol en la Red. Viitattu 11.7.2008. Hän saavutti joukkueissa Espanjan cupin vuosina 1913 ja 1918.Spain – List of Cup Finals RSSSF. Viitattu 11.7.2008. Patricio kuului vuoden 1920 kesäolympialaisissa hopeaa voittaneeseen Espanjan historian ensimmäiseen maajoukkueeseen. Vuosina 1920–1921 hän pelasi yhteensä viisi maaottelua, joissa hän teki yhden maalin. == Lähteet == Luokka:Espanjalaiset jalkapalloilijat Luokka:Espanjalaiset olympiamitalistit Luokka:Vuonna 1893 syntyneet Luokka:Vuonna 1935 kuolleet
Irun

Irun (, ) on kaupunki Espanjan Baskimaassa. Kaupunki sijaitsee Ranskan rajan tuntumassa 18 kilometriä Donostiasta itään päin. ==Kuvia== Irún - Plaza Luis Mariano 1.jpg|Luis Mariano Plaza Irun - Iglesia de Nuestra señora del Juncal 05.jpg|Junkaleko Andre Mariaren eliza (esp. Iglesia de Nuestra Señora del Juncal) Urdanibia jauregia.jpg|Urdanibia jauregia Ikust-Alaia.jpg|Kirjasto == Lähteet == == Aiheesta muualla == Luokka:Espanjan kaupungit Luokka:Gipuzkoan kunnat
Erillinen pataljoona 17 (talvisota)

Erillinen pataljoona 17, myös nimellä Sallan pataljoona, oli talvisodan aikainen Suomen puolustusvoimien joukko-osasto, joka perustettiin ylimääräisten harjoitusten (YH) aikana Sallan rajakomppaniassa, jonka henkilöstö muodosti pataljoonan rungon. 1. komppania muodostettiin Sallan, 2. komppania Pelkosenniemen ja Savukosken sekä 3. komppania ja konekiväärikomppania Kemijärven reserviläisistä. ==Yksiköt sekä niiden päälliköt ja vahvuudet perustettaessa== *Esikuntakomppania *1. komppania (1./ErP 10) päällikkö kapteeni A. O. Väänänen *2. komppania (2./ErP 10) päällikkö luutnantti A. O. Nyyssölä *3. komppania (3./ErP 10) päällikkö luutnantti V. H. Kiiveri *Konekiväärikomppania (KKK/ErP 10) luutnantti K. E. Reini ==Komentajat== * jääkärimajuri Vilho Roininen 8.10. - 6.12.1939 * kapteeni A. O. Väänänen 6.12.1939 - 28.2.1940 * luutnantti V. H. Kiiveri 28.2.1940 - Ennen talvisodan syttymistä pataljoona oli mukana luomassa edellytyksiä sissitoiminnalle Sallan suunnalla: se perusti maastoon muona- ja ampumatarvikekätköjä.Talvisodan pikkujättiläinen 1999, 595 Talvisodan alkaessa ErP 17 oli ryhmittynyt puolustukseen Kelsinkäisessä, jossa taistelut alkoivat 2.12., mutta pataljoona joutui perääntymään seuraavana Kuolajärven vesistölinjalle. Taistelut alkoivat siellä 5.12. Seuraavana päivänä paikalle saapui ErP 25. Peräntyvät suomalaisjoukot taistelivat Sallan kirkonkylässä 8.-9.12. Siihen asti ErP 17 oli ollut ainoa Sallan suunnalla toimiva joukko- osasto, ja sen vahvuus oli noin tuhat miestä.Talvisodan pikkujättiläinen 1999, 543-544, 546 ErP 17 taisteli yksinään venäläistä 122. divisioonaa vastaan, kunnes siitä ja avuksi tulleesta ErP 25:stä muodostettiin Osasto Roininen, joka jatkoi taistelua Sallan suunnallaSuomi sodassa s.100. ErP 17:ää komensi Roinisen jälkeen kapteeni A. O. Väänänen sen ollessa osa osasto Roinista. Perääntyminen jatkui Kemijärven suuntaan aina Joutsijärven kylän tasolle, jolloin rajalta oli peräännytty 161 km. Täällä venäläisten eteneminen pysäytettiin 20.12. eli lähes kolmen viikon perääntymisen jälkeen. Tämän jälkeen EP 17 pääsi kolme päivän lepoon ErP 26:n ottaessa rintamavastuun. ErP 17 majoittui Joutsijärven länsipuolelle Mäntyvaaran maastoon. Tällöin selvisi, että Mäntyvaaran laelle oli edennyt venäläisjoukkoja, jotka ErP 17 joutui tuhoamaan. Taistelussa kaatui kaikkiaan noin 600 venäläissotilasta. Venäläisjoukot perääntyivät tammikuussa Joutsijärveltä Märkäjärven maastoon. Rintama vakiintui tälle tasolle, jossa osasto Roinisen joukkojen lisäksi toimi JR 40 ja helmikuun lopulla 1940 ruotsalais-norjalainen vapaaehtoisyksikkö Svenska frivilligkåren. ErP 17 jatkoi talvisodan loppuvaiheessa sissitoimintaa Märkävaaran–Sallan tieosuudella ruotsalaisyksikölle alistettuna. Tunnetuimpana partiojohtajana toimi ylikersantti Olli Remes. ==Lähteet== * * ===Viitteet=== Luokka:Talvisodan suomalaiset jalkaväkipataljoonat Luokka:Osasto Roininen
Abaris Hyperborealainen

Abaris Hyperborealainen () oli antiikin kreikkalaisten tuntema legendaarinen tietäjä, parantaja ja Apollonin pappi. Hänen oletettiin oppineen taitonsa kotimaassaan Hyperboreassa, Kaukasuksen lähellä, josta hän pakeni ruttoa.Ovidius, Metamorfooseja v. 86 Hänen sanottiin omaavan profetoinnin kyvyn, ja tästä syystä sekä skyyttalaisen asunsa, yksinkertaisuutensa ja rehellisyytensä vuoksi hän teki suuren vaikutuksen kreikkalaisiin, ja häntä arvostettiin suuresti.Strabon, Geographica kirja 7, luku 3, jae 8 Herodotoksen mukaan hänen sanottiin matkustaneen maailman ympäri syömättä, mukanaan nuoli joka symboloi Apollonia.Herodotos, Historiateos 4.36 Herakleides Pontoslaisen mukaan Abaris lensi sillä kuin noidat luudalla. Platon luki hänet kuuluvaksi "traakialaisiin lääkäreihin", jotka harjoittivat sielun ja ruumiin lääkintää inkantaation (epodai) avulla. Pausaniaan mukaan Persefonen temppeli Spartassa oli omistettu Abarikselle. Anekdootteja löytyy erityisesti Iamblikhoksen Vita Pythagoricasta. Siinä Abariksen sanotaan puhdistaneen Spartan ja Knossoksen sekä muita kaupunkeja rutostaIamblichus, Vita Pythagorica s. 92–93. Abaris esiintyy myös Pythagoraan kanssa sisilialaisen tyranni Falariksen oikeudenkäynnissä. Kaksi viisasta keskustelevat taivaallisista asioista, ja ajavat uppiniskaista tyrannia kohti hyveitäIamblichus, Vita Pythagorica, s. 215–221. Iamblikhoksen mukaan Abariksen taitoihin kuului ekstispisia eli eläinten sisälmyksistä ennustaminen.Iamblichus, Vita Pythagorica (käännös K. S. Guthrie): "...and instead of divining by the entrails of beasts, he [Pythagoras] revealed to him the art of prognosticating by numbers conceiving this to be a method purer, more divine and more kindred to the celestial numbers of the Gods." Sudassa mainitaan useita Abariksen teoksia. ==Lähteet== *Ancient Library * * * *Platon: Kharmides, tunnetuin teksti, jossa esiintyy Αβάρις Υπερβορέος. ===Viitteet=== Luokka:Kreikkalaisen mytologian ennustajat
Manuel Andrada

Manuel Andrada (9. tammikuuta 1890 Coronel Suárez, Argentiina – 21. syyskuuta 1962 Argentiina) oli argentiinalainen poolonpelaaja ja olympiavoittaja. Andrada oli mukana Argentiinan kultaa voittaneessa joukkueessa Berliinin olympialaisissa 1936. Hän pelasi molemmissa Argentiinan otteluissa Meksikoa ja Isoa-Britanniaa vastaan. == Lähteet == == Aiheesta muualla == * Luokka:Argentiinalaiset poolonpelaajat Luokka:Argentiinalaiset olympiavoittajat Luokka:Vuonna 1890 syntyneet Luokka:Vuonna 1962 kuolleet
Víctor Avendaño

Ángel Pedro Victorio "Víctor" Avendaño (5. kesäkuuta 1907 Buenos Aires, Argentiina – 1. heinäkuuta 1984 Buenos Aires, Argentiina) oli argentiinalainen nyrkkeilijä ja olympiavoittaja. Hän voitti kultaa Amsterdamin olympialaisissa 1928 alle 79,4-kiloisten sarjassa. == Lähteet == == Aiheesta muualla == * Luokka:Argentiinalaiset nyrkkeilijät Luokka:Argentiinalaiset olympiavoittajat Luokka:Vuonna 1907 syntyneet Luokka:Vuonna 1984 kuolleet
Philip Carmichael

Philip Patrick Carmichael (25. tammikuuta 1884 Brisbane, Queenland – 10. syyskuuta 1973) oli australialainen rugby union -pelaaja ja olympiavoittaja. Hän oli mukana kultaa voittaneessa Australaasian joukkueessa Lontoon olympialaisissa 1908. ==Lähteet== Luokka:Australialaiset olympiavoittajat Luokka:Australialaiset rugby union -pelaajat Luokka:Vuonna 1884 syntyneet Luokka:Vuonna 1973 kuolleet
Cecilia Rognoni

Cecilia Rognoni (s. 1. joulukuuta 1976 Buenos Aires, Argentiina) on argentiinalainen maahockeypelaaja ja olympiamitalisti. Hän on voittanut urallaan kaksi olympiamitalia, hopeaa Sydneystä 2000 ja pronssia Ateenasta 2004. Lisäksi hän on ollut voittamassa pronssia Champions Trophy -kilpailusta vuonna 2004 ja kultaa Pan Amerikan kisoista 1999 ja 2003. Rognoni kuului myös Atlantan olympialaisissa 1996 Argentiinan joukkueeseen, joka sijoittui seitsemänneksi. Vuonna 2002 Rognoni valittiin WorldHockeyn vuoden pelaajaksi sekä Argentiinan vuoden urheilijaksi. == Lähteet == == Aiheesta muualla == *Kotisivu * Luokka:Argentiinalaiset maahockeypelaajat Luokka:Argentiinalaiset olympiamitalistit Luokka:Vuonna 1976 syntyneet Luokka:Elävät henkilöt
Valkokaulushaukka

Valkokaulushaukka (Leptodon forbesi) on erittäin uhanalainen Brasiliassa elävä haukkalaji. Sitä elää ainakin Pernambucon, Alagoasin ja Sergipe osavaltioissa. Kooltaan valkokaulushaukka on noin 50 cm. Lajin pää ja vatsa ovat valkoiset. Selkä on linnulla musta. Valkokaulushaukan mustissa siivissä on kapeita valkoisia poikittaisjuovia ja mustassa pyrstössä on leveä valkoinen juova. Lajin voi sekoittaa jokihaukkaan (Leptodon cayanensis), argentiinanviidakkohaukkaan (Leucopternis polionotus) tai luhtahiirihaukkaan, mutta se eroaa näistä pään tai siipien värityksen perusteella. Valkokaulushaukan elinympäristöä ovat metsät aina 600 metrin korkeuteen. Valkokaulushaukkakannan kooksi arvioidaan 250-999 yksilöä. Suurin uhka lajille on Alagoasin ja Pernambucon alueilla jatkuvat laajamittaiset metsien hakkuut. == Lähteet == Luokka:Haukat Luokka:Uhanalaiset linnut
AZS Częstochowa

KS AZS Częstochowa SSA on Częstochowan kaupungissa toimiva puolalainen lentopallon huippujoukkue. Seura perustettiin vuonna 1945 ja se onkin yksi maan vanhimmista lentopalloseuroista. Menestystä joukkue on saavuttanut muun muassa voittamalla kuusi kertaa Puolan lentopalloliigan mestaruuden ja sijoittumalla kaksikymmentä kertaa mitaleilla Puolan pääsarjassa. == Saavutukset == === Puolan pääsarja === * 6 kertaa kultaa: 1989/1990, 1992/1993, 1993/1994, 1994/1995, 1996/1997, 1998/1999. * 6 kertaa hopeaa: 1990/1991, 1991/1992, 2000/2001, 2001/2002, 2002/2003, 2007/2008. * 4 kertaa pronssia: 1995/1996, 1999/2000, 2003/2004, 2004/2005. === Puolan Cup === * 2 kertaa kultaa: 1997/1998, 2007/2008 === Puolan Supercup === * Kerran kultaa: 1994/1995 === Top Teams Cup === * Kerran pronssia: 2001/2002 Luokka:Puolalaiset lentopalloseurat Luokka:Sleesian voivodikunta
Edam

Edam on kaupunki Alankomaiden Pohjois-Hollannin maakunnassa. Yhdessä Volendamin kanssa Edam muodostaa Edam-Volendamin kunnan. Edamissa on noin 7 380 asukasta, koko Edam-Volendamin kunnassa on 28 492 asukasta. Nimi Edam juontuu pienessä E- eli IJe -joessa olevasta padosta (dam). Padon yhteyteen muodostui keskiajalla kauppapaikka ja seudun ensimmäinen asutus, joka sai sijaintinsa mukaan nimen IJedam.Matkailuneuvontaa , Encyclopedia.com Edamjuusto on kotoisin Edamista. == Katso myös == *Gouda == Aiheesta muualla == * Seudun vanha kartta 1868 == Lähteet == Luokka:Alankomaiden kaupungit Luokka:Pohjois-Hollanti
Jastrzębski Węgiel

Jastrzębski Węgiel on puolalainen lentopalloon keskittyvä huippujoukkue. Seura perustettiin vuonna 1949, jonka jälkeen se on noussut yhdeksi puolalaisen lentopallon merkittävimmistä joukkueista kautta aikojen. Joukkueen kotikaupunkina toimii Etelä-Puolassa sijaitseva Jastrzębie Zdrójin kaupunki. Puolan mestaruuden joukkue on voittanut Puolan lentopalloliigan kausilla 2003–2004 ja 2020–2021. Kahden voiton lisäksi joukkue on saanut Puolan lentopalloliigasta kolme hopeaa ja kuusi pronssia. == Saavutukset == === Puolan lentopalloliiga === * Kaksi kertaa kultaa 2003–2004, 2020–2021 * Kolme kertaa hopeaa 2005–2006, 2006–2007, 2009–2010 * Kuusi kertaa pronssia 1990–1991, 2000–2001, 2002–2003, 2008–2009, 2012–2013, 2013–2014, 2016–2017, 2018–2019 == Muuta == Suomalainen lentopalloilija Petteri Laurila esiintyi Jastrzębski Węgielin riveissä kaudella 2005-2006 ykköspassarina jolloin joukkue otti hopeaa Puolan lentopalloliigassa. Luokka:Puolalaiset lentopalloseurat Luokka:Sleesian voivodikunta
Anna Eshoo

Anna Georges Eshoo (s. 13. joulukuuta 1942 New Britain, Connecticut) on yhdysvaltalainen demokraattisen puolueen poliitikko. Hän on istunut Yhdysvaltain edustajainhuoneen jäsenenä Kalifornian 14. vaalipiiristä vuosina 1993–2013 ja sen jälkeen 18. vaalipiiristä, joka on Yhdysvaltain vaurain vaalipiiri asukkaiden tulotason mukaan määriteltynä. Siellä sijaitsee Piilaakso. Eshoo sai vuoden 2018 edustajainhuoneen vaaleissa 74,5 prosenttia äänistä vaalipiirissään. Connecticutissa syntynyt Eshoo on etniseltä taustaltaan armenialais-assyrialainen.Anna Eshoo has come a long way in Congress == Lähteet == == Aiheesta muualla == * eshoo.house.gov Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Kalifornialaiset poliitikot Luokka:Vuonna 1942 syntyneet Luokka:Amerikanarmenialaiset Luokka:Elävät henkilöt
AZS Politechnika Warszawa

AZS Politechnika Warszawa on puolalalainen huippulentopalloon keskittyvä lentopalloseura. Seuran lentopalloylpeys miesten edustusjoukkue AZS Politechnika Warszawa pelaa tällä hetkellä maan korkeimmalla sarjatasolla Puolan lentopalloliigassa. Joukkueen kotipaikkana toimii Puolan pääkaupunki Varsova. == Historia == AZS Politechnika Warszawa oli yksi ensimmäisiä joukkueita, jotka osallistuivat Puolan lentopalloliigaan vuonna 1929, jolloin pelattiin sarjan historian ensimmäinen kausi. Heti toisella sarjakaudellaan pääsarjassa joukkue otti maan mestaruuden. Vuosi oli tuolloin 1930. Seura jatkoi hyvää menestystä pääsarjassa ja otti mestaruudet kolme kertaa peräkkäin vuosien 1935-1937 välillä. Toinen maailmansota keskeytti kuitenkin pääsarjan hetkeksi aikaa vuosien 1939-1946 ajaksi. Pääsarjan alettua uudestaan otti Varsova heti neljä mestaruutta peräkkäin kausilla 1946-1949. Mestaruudet se otti lisäksi kausilla 1952 sekä 1953. Puolan lentopalloliigan muututtua puoliammattilaisliigaksi otti Varsovan lentopalloylpeys peräti kahdeksan Puolan mestaruutta peräkkäin 1954-1961 välillä. Mestaruudet joukkue voitti myös kausilla 1963, 1965, 1966, 1968. Varsovan joukkue on edelleen eniten mestaruuksia voittanut seura, nykyisin kaksikymmentä liigavoittoa. Joukkue johtaa ylivoimaisesti mestaruustilastoa, sillä toisena olevalla Legia Varsovalla on vain kahdeksan mestaruutta. == Saavutukset == === Puolan lentopalloliiga === * 20 kertaa Puolan mestari * Eniten mestaruuksia pääsarjassa kautta aikojen == Joukkue == === Kaudella 2010/2011 === 1.Janusz Gałązka 4.Wojciech Żaliński 5.Marcin Nowak 7.Maikel Moreno Salas 8.Ołeksandr Stacenko 9.Zbigniew Bartman 10.Robert Prygiel 11.Dariusz Szulik 12.Ardo Kreek 13.Michał Kubiak 15.Bartłomiej Neroj 16.Krzysztof Wierzbowski 18.Damian Wojtaszek Luokka:Puolalaiset lentopalloseurat Luokka:Varsovan urheilu
ZAKSA Kędzierzyn-Koźle

ZAKSA Kędzierzyn-Koźle on puolalainen lentopalloseura. Sen kotipaikkana toimii Kędzierzyn-Koźlen kaupunki Etelä-Puolassa. Joukkue pelaa maan korkeimmalla sarjatasolla eli Puolan lentopalloliigassa. == Historia == Seura perustettiin vuonna 1947. Ennen vuotta 2009 se pelasi nimellä Mostostal-Azoty Kędzierzyn- Koźlen. Vuonna 1955 se nousi Puolan korkeimmalle sarjatasolle. Ensimmäisen Puolan lentopalloliigan mestaruuden joukkue voitti kaudella 1998, toisen kaksi kautta myöhemmin vuonna 2000. Puolan lentopalloliigaan muututtua ammattilaissarjaksi joukkue otti kolme mestaruutta peräkkäin kausina 2001, 2002 ja 2003. == Saavutukset == * 8 Puolan liigan mestaruutta * 6 Puolan liigan hopeaa * 8 kultaa Puolan Cupissa * Mestarien liigan 1. sija 2021, 2022, 2023 * Mestarien liigan 3. sija 2003 * Mestarien liigan 4. sija 2002 * CEV- cupin 3. sija 2000 ==Aiheesta muualla== * Virallinen sivu Luokka:Puolalaiset lentopalloseurat Luokka:Opolen voivodikunta
Antonio Vivarini

Antonio Vivarini oli Venetsiassa renessanssiajalla työskennellyt taidemaalari. Hän eli 1400-luvulla, mutta tarkkoja vuosilukuja ei ole tiedossa. Hän teki yhteistyötä velipuolensa Giovanni d'Alemagnan kanssa.Britannica Vivarini kuului taiteilijasukuun. Hänen veljensä oli Bartolomeo Vivarini ja poikansa Alvise Vivarini. == Lähteet == == Aiheesta muualla == * Luokka:Italialaiset taidemaalarit Luokka:Renessanssin taidemaalarit
Gerhard Haidacher

Gerhard Haidacher (s. 29. huhtikuuta 1963) on itävaltalainen entinen rattikelkkailija ja olympiavoittaja. Hän voitti kultaa Albertvillen olympialaisissa 1992 nelikkokilpailussa.http://sports123.com/bob/mo-4.html Lisäksi hän on voittanut hopeaa MM-kilpailuissa vuonna 1993. Myös tuolloin lajina oli nelikkokilpailu.http://sports123.com/bob/mw-4.html ==Lähteet== Luokka:Itävaltalaiset olympiavoittajat Luokka:Itävaltalaiset rattikelkkailijat Luokka:Vuonna 1963 syntyneet Luokka:Elävät henkilöt
Marshallin gambiitti

Marshallin gambiitti on espanjalaisen pelin eräs muunnelma. Siinä musta uhraa siirtojen 3...a6 4.La4 Rf6 5.0-0 Le7 6.Te1 b5 7.Lb3 0-0 8.c3 jälkeen sotilaan pelaamalla siirron 8...d5. Gambiitti esiintyi ensimmäistä kertaa turnauspelissä vuonna 1918, kun yhdysvaltalainen Frank James Marshall oli valmistellut avausmuunnelman peliinsä Capablancaa vastaan. Capablanca otti gambiitin vastaan tajutessaan kyseessä olevan valmistellun avausmuunnelman. Hän onnistui torjumaan Marshallin hyökkäyksen ja voitti pelin. Marshall kommentoi muunnelmaansa myöhemmin seuraavasti: ”Olin analysoinut muunnelmaa useita vuosia ja tulin siihen lopputulokseen, että hyökkäyksen täytyy olla riittävä. Tällä en tarkoita, että musta välttämättä voittaisi; väitän vain, että hyökkäys antaa mustalle paljon voittomahdollisuuksia ja sen pitäisi riittää vähintään tasapeliin.” Gambiitin pääjatko on 9.exd5 Rxd5 10.Rxe5 Rxe5 11.Txe5 c6. Muita vaihtoehtoja ovat 9...e4, 11...Rf6 ja 11...Lb7, mutta niitä pidetään heikompina kuin pääjatkoa. Peli voi jatkua vaikka seuraavasti: 12.d4 Ld6 13.Te1 Dh4 14.g3 Dh3 Jatkossa musta voi pelata sellaisia hyökkäyssiirtoja kuin ...Lg4, ...Te8 ja ...f5, jota seuraa ...f4. Mustan ajatuksena on hyökätä ja luoda heikkouksia valkean kuningassivustaan, jolla ei ole käytännössä yhtään puolustajaa. Monia gambiitin jatkoja on tutkittu hyvinkin pitkälle, jopa yli 30. siirtoon, mutta ratkaisevaa etua kummallekaan pelaajalle ei ole löydetty. Gambiittia vastaan pelattaessa vaaditaan tarkkoja puolustussiirtoja valkealta, ja siksi huonosti teoriaa tunteva ajautuu helposti aikapulaan valkeilla. Näistä syistä Marshallin gambiittia näkee usein aivan suurmestaritasollakin. Sen nykyisiin käyttäjiin kuuluvat muun muassa Levon Aronian, Péter Lékó, Michael Adams, John Nunn sekä Mark Hebden. Marshallin gambiittia pidetään vaikeana pelattavana valkealle, ja siksi suuri osa maailman huipuistakin välttää sitä erityisillä anti-Marshall-linjoilla. Muun muassa entisen maailman ykköspelaajan ja maailmanmestarin Garri Kasparovin tiedetään välttäneen Marshallin gambiittia. Ensimmäinen vaihtoehto on pelata 8.h3 siirron 8.c3 sijasta. Tämän jälkeen musta ei voi enää pelata siirtoa ...Dh3, joten hänen kannattaa välttää gambiitti. Toinen vaihtoehto on pelata 8.a4. Se uhkaa lyöntiä axb5, joten mustan pitää vastata 8...Lb7. Nyt musta ei voi enää siirtää lähettiään kuningassivustalle, joten valkean kuningasaseman kimppuun hyökkääminen Marshallin gambiitilla ei ole tässä jatkossa kannattavaa. ==Katso myös== *Luettelo gambiiteista *Luettelo shakkiavauksista ==Lähteet== ==Aiheesta muualla== *Jim West on Chess: Ruy Lopez, Marshall Attack *Opening: Ruy Lopez, Marshall (C89) Marshallin gambiitin pelejä Luokka:Shakkiavaukset
James Davey

James "Maffer" Davey (25. joulukuuta 1880 Redruth, Cornwall – 18. lokakuuta 1951 Redruth, Cornwall) oli brittiläinen rugby union -pelaaja, ja olympiamitalisti. Mitalinsa hän voitti Lontoon olympialaisista 1908 brittien voitettua Australaasian jälkeen hopeaa. ==Lähteet== ==Aiheesta muualla== *Databaseolympics.com Luokka:Brittiläiset olympiamitalistit Luokka:Brittiläiset rugby union -pelaajat Luokka:Vuonna 1880 syntyneet Luokka:Vuonna 1951 kuolleet
Volley Tonno Callipo

Volley Tonno Callipo on italialainen miesten lentopalloseura Vibo Valentiasta, Calabriasta. Valentianan edustusjoukkue pelaa tällä hetkellä Italian pääsarjassa A1-liigassa. == Saavutukset == * Italian mestaruus A2-liiga 2008 * Italian Cup A2-liiga == Historia == Vibo Valentiana pelasi ensimmäisen kautensa Italian A2-liigassa kaudella 2000-2001. Seuraavat kaudet joukkue pelasi A2-liigaa ja voitti kaudella 2003 Italian Cupin. Kauden 2003 päätteeksi joukkue nousi Italian A1-liigaan. Ensimmäisenä kautena A1-liigassa joukkue sijoittui runkosarjassa seitsemänneksi ja säilytti sarjapaikkansa suoraan ilman karsintoja. Toisella kaudellaan A1-liigassa joukkue säilytti jälleen sarjapaikkansa ilman karsintoja sijoittuen kymmenenneksi. Kauden jälkeen joukkue luopui sarjapaikastaan ja jatkoi pelaamalla A2-liigassa. Kaudella 2008 joukkue otti ylivoimaisen voiton A2-liigassa ja nousi takaisin A1-liigaan. Joukkue hankki riveihinsä muun muassa suomalaiset Tuomas Sammelvuon sekä Konstantin Shumovin kaudeksi 2008-2009. == Katso myös == * Italian A1-liiga == Aiheesta muualla == * Viralliset kotisivut Luokka: Italialaiset lentopalloseurat Luokka:Calabria
Poikajoki (Piehinkijoki)

Poikajoki on entisen Saloisten kunnan alueella Raahessa sijaitseva Piehinkijoen sivuhaara. Poikajoki haarautuu Piehinkijoesta yläjuoksulla Haarainlammella ja yhtyy uudelleen Piehinkijokeen Ylipään kylällä. Poikajoen pituus on hieman yli 10 kilometriä. Jokivarsi on asumatonta erämaata, lukuun ottamatta Koskelan taloa. Saloisissa on myös toinen Poikajoki, joka on Haapajoen sivuhaara. Luokka:Suomen joet Luokka:Piehinginjoen vesistö Luokka:Saloisten luonto Luokka:Jokibifurkaatiot
Pauli Poranen

Pauli Poranen (s. 24. huhtikuuta 1958 Rautio) on suomalainen näyttelijä, joka on esiintynyt ja työskennellyt useissa suomalaisissa elokuvissa. Poranen on näytellyt KOM-teatterissa 1984–1989, Helsingin kaupunginteatterissa 1990–1996 ja 2000-vuosikymmenen puolivälissä Rovaniemen Teatterissa. Teatterikiinnitysten jälkeen hän on toiminut freelancerina ja yrittäjänä paitsi teattereissa ja elokuvissa myös televisiosarjoissa ja radiokuunnelmissa. Poranen on näytellyt yli 30 elokuvassa, tunnetuimpana roolina alikersantti Lehto Rauni Mollbergin Tuntemattomassa sotilaassa (1985). Myöhemmällä urallaan Poranen on toiminut Voionmaan koulutuskeskuksen elokuvanäyttelijälinjan vastaavana opettajana. Poranen opiskeli Teatterikorkeakoulussa 1980-luvun alussa ja valmistui teatteritaiteen maisteriksi. Hän on asunut lapsuutensa ja käynyt kansakoulun Kokkolan Ykspihlajassa. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1958 syntyneet Luokka:Elävät henkilöt
Haapajärven tekoallas

Haapajärven tekoallas on Raahessa entisen Saloisten kunnan alueella sijaitseva järvi. Tekoallas on rakennettu vuonna 1966 turvaamaan Rautaruukin terästehtaan makean veden saantia patoamalla Haapajärvi ja kohottamalla sen pintaa. Vesi tekojärveen saadaan Pattijoesta kevättulvien ja sateiden aikana ja vesi johdetaan Haapajokea pitkin Kuljunlahteen. Haapajärven rannat ovat muutamia kesämökkejä lukuun ottamatta asumattomat. Järven rannalla on myös lintutorni ja kota sekä Saloisten jahtimiesten jahtimaja. Saloisten kirkonkylälle järveltä on matkaa noin neljä kilometriä. == Lähteet == Luokka:Saloisten luonto Luokka:Suomen tekojärvet Luokka:Haapajoen vesistö Luokka:Vesihuolto Suomessa
Jadar Radom

Jadar Radom on puolalainen huippulentopalloon keskittyvä lentopalloseura. Sen lentopalloylpeys on Puolan korkeimmalla sarjatasolla pelaava Jadar Radomin miesten edustusjoukkue. Seura on perustettu vuonna 2003. Sen kotikaupunkina toimii Radomin kaupunki. Luokka:Puolalaiset lentopalloseurat Luokka:Masovian voivodikunta
Chemik Bydgoszcz

Chemik Bydgoszcz on puolalainen huippulentopalloon keskittyvä lentopalloseura. Sen edustusjoukkue Łuczniczka Bydgoszcz pelaa maan korkeimmalla sarjatasolla Puolan lentopalloliigassa. Chemik Bydgoszczin seura perustettiin vuonna 1949 ja se onkin yksi Puolan vanhimmista lentopalloseuroista. Luokka:Puolalaiset lentopalloseurat Luokka:Bydgoszczin urheilu Luokka:Vuonna 1949 perustetut urheiluseurat
Kuljunlahti

Kuljunlahti on Saloisissa nykyisen Raahen kaupungin alueella sijaitseva entinen merenlahti, joka padottiin 1960-luvun alkupuolella Rautaruukin (nyk. SSAB) terästehtaan makeavesialtaaksi. Saloisten joet Haapajoki ja Piehinkijoki laskevat vetensä kanavan kautta Kuljunlahteen. Aikoinaan Kuljunlahti on jatkunut pitkälle sisämaahan Salonlahtena, joka on maankohoamisen johdosta kuivunut viimeistään 1700-luvulla kokonaan. Kuljunlahdessa elää rapuja, lahden rannalle on rakennettu tuulivoimaloita. Luokka:Saloisten luonto Luokka:Suomen lahdet
Płomień Sosnowiec

Płomień Sosnowiec on puolalainen huippulentopalloon keskittyvä lentopalloseura. Seura perustettiin vuonna 1992 Etelä-Puolassa sijaitsevaan Sosnowiecin kaupunkiin. Miesten edustusjoukkue pelaa Puolan korkeimmalla sarjatasolla, Puolan lentopalloliigassa, jossa se on voittanut vuonna 1996 liiganmestaruuden. Muita saavutuksia joukkueella on Puolan Cupissa kaksi mestaruutta kausilla 2002–2003 sekä 2003–2004. Lisäksi joukkue on esiintynyt Cupin finaalissa kausilla 1992–1993, 1995–1996 sekä 2004–2005 häviten finaalit. Luokka:Puolalaiset lentopalloseurat Luokka:Vuonna 1992 perustetut urheiluseurat Luokka:Sleesian voivodikunta
Zemfira Meftəhəddinova

Zemfira Meftəhəddinova (s. 28. toukokuuta 1963) on azerbaidžanilainen ampuja ja olympiavoittaja. Hän on voittanut skeetin olympiakultaa vuonna 2000 ja pronssia vuonna 2004. Hän jää myös historiaan naisten skeetin ensimmäisenä olympiavoittajana, koska se oli ensimmäisen kerran ohjelmassa Sydneyn kisoissa. MM-kisoissa Meftəhəddinova on voittanut kultaa Kairossa 2001. == Lähteet == Luokka:Azerbaidžanilaiset ampujat Luokka:Azerbaidžanilaiset olympiavoittajat Luokka:Vuonna 1963 syntyneet Luokka:Elävät henkilöt
ENF

ENF tarkoittaa seuraavia asioita: * Kansakuntien ja vapauden Eurooppa, europarlamenttiryhmä Euroopan parlamentissa * Enontekiön lentoasema, lentokenttä Pohjois-Suomessa
Helsingin lentoasema

Helsingin lentoasema voi tarkoittaa seuraavia lentoasemia: * Helsinki-Malmin lentoasema * Helsinki-Vantaan lentoasema.
Palmas (kaupunki)

Palmas on kaupunki Brasilian pohjoisella alueella, Tocantinsin osavaltiossa. Kaupungin asukasluku oli 228 332 vuonna 2010. Palmas on Tocantinsin pääkaupunki ja asukasluvultaan sen suurin kaupunki. ==Lähteet== ==Aiheesta muualla== Luokka:Brasilian osavaltioiden pääkaupungit Luokka:Brasilian kunnat Luokka:Tocantins